Türkiyənin indiki ərazisində böyük türk dövləti olub? Türk dövləti Altaydan, Qərbi Sibirdən başlayır? Bu gün burada yerləşir. Deyir: qardaş, bura mənimdir, vəssalam. Efes şəhəri də var, onda Efes şəhərinin də adını dəyişsin? Efes şəhəridir, Efes də qalır, qurtardı getdi. Deyirlər ki, bir vaxtlar burada yunanlar yaşayıblar. Yaşayıblar, lap yaxşı, bu gün mən yaşayıram, qurtardı getdi. Bura mənim ərazimdir. Bu baxımdan da biz nəyi isə guya bərpa etmək istəyirik, əslində isə bəzi şeyləri də korlayırıq. Ona görə də mən hesab edirəm ki, gələcəkdə belə məsələlərdə biz çox diqqətli olmalıyıq. Azərbaycan adı, soyadı, ifadəsi, türk sözüdürsə, bunu dəyişməyə ehtiyac yoxdur. Qədimdə Azərbaycanın ərazisində min dövlət olub. Hər gələn bir dövlət yaradırdı. İndi hər birinin adını gətirək. Naxçıvanın adını dəyişib qoyaq Atabəylər? Orada Atabəylər olublar. Məsələyə bu cür yanaşmaq olmaz. Müasir dövrdə nə varsa, onu qəbul etmək, bu sahədə də işimizi davam etdirmək lazımdır. Təşəkkür edirəm.